Tónlistarskóli Árnesinga

Gítardeildartónleikar 8. nóv. – Sal Stekkjaskóla
2023-11-08 18:00 - 19:00 (Atlantic/Reykjavik)
Gítardeildartónleikar verða haldnir í sal Stekkjaskóla á Selfossi, miðvikud. 8. nóv. kl. 18:00.
Á þessum tónleikum er fókusinn á alls konar stærri og smærri samspil.
Aðgangur að tónleikunum er ókeypis og allir hjartanlega velkomnir!

Blokkflautudeildartónleikar 6. nóv. – Sal Stekkjaskóla
2023-11-06 18:00 - 19:00
Blokkflautudeildartónleikar verða haldnir í sal Stekkjaskóla á Selfossi, mán. 6. nóv. kl. 18:00.
Á þessum tónleikum er fókusinn á alls konar stærri og smærri samspil.
Aðgangur að tónleikunum er ókeypis og allir hjartanlega velkomnir!

Blásaradeildartónleikar 3. nóv. – Sal Stekkjaskóla
2023-11-03 17:00 - 18:00
Blásaradeildartónleikar verða haldnir í sal Stekkjaskóla á Selfossi. fös. 3. nóv. kl. 17:00
Á þessum tónleikum er fókusinn á alls konar stærri og smærri samspil.
Aðgangur að tónleikunum er ókeypis og allir hjartanlega velkomnir!

Haustfrí
2023-10-12 - 2023-10-17
Haustfrí 12. – 17. október. Öll kennsla fellur niður í tónlistarskólanum þessa daga.
12. og 13. október eru sameiginlegir frídagar tónlistarskólans, flestra grunnskóla sýslunnar og FSu.
ATH. 16. og 17. október eru frídagar í tónlistarskólanum, en ekki í hinum skólunum. Þessir frídagar eru tilkomnir vegna styttingar vinnutíma tónlistarkennara.

Föstud. 29. sept. kennt skv. stundaskrá
2023-09-29
Föstud. 29. sept. er kennt samkvæmt stundaskrá í Tónlistarskóla Árnesinga.
Grunnskólakennarar í Árnessýslu eru á haustþingi þennan dag og því ekki almenn kennsla í grunnskólunum.
Nemendur/foreldrar eru beðnir um að hafa samband við tónlistarkennara ef spurningar vakna vegna kennslu 29. sept.

Starfsdagur tónlistarskólakennara 28.9.2023
2023-09-28
Öll kennsla fellur niður fimmtud. 28. september vegna starfsdags tónlistarskólakennara, en þeir sækja námskeið og fundi þennan dag.

Foreldraheimsóknarvika
2023-09-18 - 2023-09-22
Í foreldraheimsóknarviku eru foreldrar sérstaklega boðnir velkomnir í tíma með barni sínu, til að fara yfir markmið og verkefni vetrarins með kennara.
Foreldrar eru að auki velkomnir í kennslustund hvenær sem er.

Hóptímar hefjast 4.9.2023
2023-09-04
4. september hefjast allir hóptímar, þ.e. tónfræðitímar, hljómsveitaræfingar, samspil og meðleikstímar.
Upplýsingar um skráningu í hóptíma fást hjá kennurum og í SpeedAdmin appinu.

Einkatímar hefjast 28.8.2023
2023-08-28
Kennsla í einkatímum hefst mánud. 28. ágúst 2023 samkvæmt stundaskrá.

Starfsdagar kennara
2023-08-21 - 2023-08-25
21. – 25. ágúst eru starfsdagar kennara. Á starfsdögum sækja kennarar fundi og námskeið, undirbúa vetrarstarfið og setja saman stundaskrár.
Kennarar hafa samband við sína nemendur á starfsdögum vegna stundaskrárgerðar.

Auglýsing - klassískur gítarkennari á Selfossi - 50% - umsóknarfrestur til 23. júní
2023-06-23
Tónlistarskóli Árnesinga óskar eftir að ráða klassískan gítarkennara til starfa á Selfossi. – Umsóknarfrestur er til 23. júní.

Sjá nánar hér: Gítarkennari við Tónlistarskóla Árnesinga, 50% | Tónlistarskóli Árnesinga (alfred.is)

Við Tónlistarskóla Árnesinga starfar mjög þéttur og góður hópur kennara, en þeir eru um 40 talsins og starfa á 12 starfsstöðvum skólans vítt og breitt um Árnessýslu.
Nánari upplýsingar má finna hér á heimasíðu skólans www.tonar.is (t.d. skóladagatal, námsframboð og ýmislegt fleira) .

Umsókn um skólavist 2023-2024 - upplýsingar
2023-06-01 - 2023-08-01
UMSÓKN UM SKÓLAVIST 2023– 2024
Sótt er um rafrænt á heimasíðu Tónlistarskóla Árnesinga, www.tonar.is.
Smelltu á: UMSÓKN UM SKÓLAVIST efst á heimasíðunni og fylltu út allar umbeðnar upplýsingar.
Þeir sem sækja um fyrir 1. júní 2023 verða í fyrsta hópnum sem tekinn er inn, en sækja má um skólavist allt árið.
Nemendur sem fá skólavist, fá tölvupóst í ágúst með upplýsingum um greiðslu skólagjalda.
Á þessari slóð má sjá: Dreifibréf 2023 með upplýsingum um hjóðfæraval, skólagjöld og fleira.

Skrifstofa skólans lokuð 30. maí - 1. júní v. námsferðar
2023-05-30 - 2023-06-01
Skrifstofa tónlistarskólans verður lokuð 30. maí – 1. júní vegna námsferðar. Við opnum aftur 2. júní.

Skólaslit
2023-05-22 - 2023-05-26
Skólaslit eru með ýmsu móti á kennslustöðum og fer það eftir nemendafjölda.
– Á minnstu kennslustöðunum (Kerhólsskóla, Laugarvatni, Reykholti, Flúðum, Þjórsárskóla, Stokkseyri/Eryarbakka og Flóaskóla) eru skólaslitin jafnframt vortónleikar, þar sem allir nemendur koma fram.
– Í Þorlákshöfn og Hveragerði eru valin nokkur atriði frá öllum kennurum á skólaslit, en hver kennari heldur sérstaka vortónleika fyrir sína nemendur.
– Á Selfossi koma aðallega fram valdir samspilshópar og hljómsveitir, en hver kennari heldur vortónleika fyrir sína nemendur.

Skólaslit
mán. 22. maí
16:30 REYKHOLT í félagsheimilinu Aratungu
17:00 ÞJÓRSÁRSKÓLI í félagsheimilinu Árnesi
18:00 LAUGARVATN + KERHÓLSSKÓLI í Skálholtskirkju

þri. 23. maí
15:30 FLÚÐIR í félagsheimili Hrunamanna Flúðum
16:00 STOKKSEYRI/EYRARBAKKI í grunnskólanum á Stokkseyri
18:00 ÞORLÁKSHÖFN í Þorlákskirkju

mið. 24. maí
18:00 HVERAGERÐI í Hveragerðiskirkju

fim. 25. maí
18:00 SELFOSS í Sunnulækjarskóla Selfossi

fös. 26. maí
17:00 FLÓAHREPPUR í félagsheimilinu Þjórsárveri

Síðasti kennsludagur 19. maí
2023-05-19
Síðasti kennsludagur vetrarins verður föstudaginn 19. maí.

Uppstigningardagur 18. maí - Frí
2023-05-18
Öll kennsla fellur niður á uppstigningardegi 18. maí.

Framhaldsprófstónleikar Hildar Tönju í Hveragerðiskirkju 15. maí
2023-05-15 18:00 - 19:00
Hildur Tanja Karlsdóttir lýkur framhaldsprófi í fiðluleik frá Tónlistarskóla Árnesinga með opinberum tónleikum í Hveragerðiskirkju 15. maí kl. 18:00
Hvetjum við Sunnlendinga til að nýta sér þetta góða tækifæri til að hlýða á glæsilega tónleika, enda liggur mikil vinna að baki þegar kemur að útskrift frá skólanum.
Á dagskrá eru verk eftir Bach, Mozart, Prokofiev, Grieg og Williams.
Meðleikarar: Miklós Dalmay píanó og Elísabet Anna Dudziak fiðla.
Aðgangur að tónleikunum er ókeypis og allir hjartanlega velkomnir!

Verkalýðsdagurinn 1. maí - Frí
2023-05-01
Öll kennsla fellur niður á Verkalýðsdaginn 1. maí.

Frí 20. og 21. apríl
2023-04-20 - 2023-04-21
Kennsla fellur niður 20. og 21. apríl
Fimmtud. 20. apríl – Sumardagurinn fyrsti
Föstud. 21. apríl – Frídagur í tónlistarskólanum vegna styttingar vinnutíma

Páskafrí
2023-04-01 - 2023-04-11
Páskafrí 1. – 11. apríl.
ATH. að páskafrí tónlistarskólans er einum degi lengra en hjá grunnskólunum.
Kennsla hefst aftur eftir páskafrí miðvikudaginn 12. apríl.

Smiðjuvikan 27. - 31. mars - námskeið/smiðjur í stað kennslu
2023-03-27 - 2023-03-31
Í síðustu viku marsmánaðar brjótum við upp hefðbundna kennslu og bjóðum nemendum okkar upp á alls konar námskeið eða smiðjur í staðinn.

Miðað er við að:
Nemendur í hálfu námi sæki a.m.k. 1 klst. smiðju
Nemendur í heilu námi sæki a.m.k. 2 klst. af smiðjum.
– Nemendur sæki a.m.k. eina smiðju í heimasveit, en geta valið til viðbótar smiðju eftir óskum/áhugasviði.

Skráning í smiðjur fer fram í gegnum kennara, en HÉR má sjá hvaða smiðjur eru í boði á hverjum kennslustað og hvenær. (Hver kennslustaður er í sér flipa).

Upplýsingar um viðfangsefni hverrar smiðju má sjá með því að setja bendilinn á rauða þríhyrninginn, eða talbóluna sem birtist ef smellt er á heiti smiðjunnar.
Upplýsingar fást líka hjá kennurum.

Góða skemmtun 🙂

Prófadagar 21. og 22. mars 2023
2023-03-21 - 2023-03-22
Prófadagar 21. og 22. mars
Kennsla fellur niður á prófadögum.
Ekki taka allir nemendur próf á prófadögum, en það eru kennarar sem meta hvenær nemendur eru tilbúnir til að taka næsta stigspróf.
Ef spurningar vakna biðjum við nemendur/foreldra að setja sig í samband við kennara.

Framhaldsdeildartónleikar í Selfosskirkju 16. mars 2023
2023-03-16 18:00 - 19:00
Framhaldsdeildartónleikar verða haldnir í Selfosskirkju 16. mars, kl. 18:00.
Á tónleikunum koma fram nemendur sem lokið hafa miðprófi.
Efnisskrá tónleikanna er fjölbreytt og gaman að sjá hve góðum tökum nemendur hafa náð á sín hljóðfæri, þegar hér er komið í tónlistarnáminu.
Aðgangur að tónleikunum er ókeypis og allir hjartanlega velkomnir!

Miðdeildartónleikar í Selfosskirkju 15. mars 2023
2023-03-15 18:00 - 19:00
Miðdeildartónleikar verða haldnir í Selfosskirkju 15. mars, kl. 18:00.
Á tónleikunum koma fram nemedur sem lokið hafa grunnprófi.
Efnisskrá tónleikanna er fjölbreytt og gaman að sjá hve góðum tökum nemendur hafa náð á sín hljóðfæri, þegar hér er komið í tónlistarnáminu.
Aðgangur að tónleikunum er ókeypis og allir hjartanlega velkomnir!

Vetrarfrí
2023-02-27 - 2023-03-01
Vetrarfrí 27. febrúar – 1. mars.
Öll kennsla fellur niður þessa daga.

Vetrarfrí tónlistarskólans er samræmt við flesta grunn- og framhaldsskóla sýslunnar.

Öskudagur 22. febrúar - frí
2023-02-22
Öskudagur miðvikud. 22. febrúar – Starfsdagur
Kennsla fellur niður, en kennarar nýta daginn til fundahalda og námskeiða.

Dagur tónlistarskólanna 7. febrúar
2023-02-07
Dagur tónlistarskólanna. Á Degi tónlistarskólanna 7. febrúar, efna tónlistarskólarnir til árlegrar hátíðar um allt land. Meðal viðburða má nefna opið hús, tónleika, hljóðfærakynningar og ýmiskonar námskeið auk þess sem nemendur heimsækja vinnustaði, heilbrigðisstofnanir og aðra skóla og flytja tónlist.
Á haustþingi Samtaka tónlistarskólastjóra árið 2019 var samþykkt að Dagur tónlistarskólanna skyldi vera 7. febrúar, í tilefni af fæðingardegi Gylfa Þ. Gíslasonar, sem var menntamálaráðherra frá 1956 – 1971. Úr greinargerð með tillögunni: Gylfi Þ. Gíslason var mikill áhrifavaldur hvað varðar tónlistarkennslu og beitti sér fyrir umbótum á því sviði. Með því að Dagur tónlistarskólanna sé á fæðingardegi Gylfa Þ. Gíslasonar, heiðrum við minningu Gylfa og sýnum verkum hans í þágu tónlistarskólanna verðskuldaða virðingu.

Í tilefni af Degi tónlistarskólanna 2023 mun Tónlistarskóli Árnesinga standa fyrir tónleikadegi laugard. 11. febrúar, með 6 tónleikum sem dreifast um Árnessýslu. Nánari upplýsingar um tímasetningar koma þegar nær dregur, en tónleikar verða haldnir á Selfossi, í Þorlákshöfn, Hveragerði og Aratungu.
Þema tónleikanna í ár verður Haf og sjómennska. Þematónleikar skipa alltaf sérstakan sess í tónleikahaldi, því þar má heyra fjölmörg lög sem annars eru fáséð á nemendatónleikum. Þá má á öllum tónleikunum sjá og heyra þversnið af hljóðfæravali skólans og söng.

Kennsla hefst 4. janúar 2023
2023-01-04
Kennsla hefst á ný eftir jólafrí samkvæmt stundaskrá, miðvikud. 4. janúar 2023.

Jólafrí
2022-12-21 - 2023-01-03
Jólafrí tónlistarskólans hefst 21. desember.
Kennsla hefst á ný 4. janúar 2023

19. og 20. desember - jólaspilamennska
2022-12-19 - 2022-12-20
Jólaspilamennska. Síðustu tvo kennsludaga fyrir jólafrí (19. og 20. desember) fellur niður hefðbundin kennsla, en í staðinn fara kennarar með nemendur sína út í samfélagið og leika jólalög og aðra fallega tónlist fyrir unga sem aldna samborgara.
Það er hefð fyrir því að umbreyta kennslu síðustu tveggja kennsludaga fyrir jólafrí í spilamennsku úti í bæ. Kennarar flögra þá með nemendur sína út í samfélagið og leika fyrir fólk á öllum aldri. Má nefna hjúkrunar- og elliheimili, samkomur félagasamtaka, verslanir, leikskóla og þátttöku í litlu-jólum grunnskólanna.
Því miður náum við ekki að fara með alla okkar nemendur svona út í bæ, en kennarar hafa í nógu að snúast. Þetta tónleikahald getur verið hvenær sem er í desember, allt eftir því hvað hentar á stöðunum sem við heimsækjum. – Það er mjög ánægjulegt að geta með þessu móti opnað skólann út í samfélagið og glatt samborgarana.
